Kitépett kéziratos füzetlapok
Hajnóczy Péter, kézirat, HP00137
Péter Hajnóczy, manuscript, HP00137
Kék tollal, valamint sötétkék, fekete és piros filctollal írt autográf jegyzetek és néhány bekezdésnyi prózatöredék kitépett kéziratos füzetlapokon. Az oldalak számozása kétféle (kék tollal, valamint grafitceruzával keletkezett számozás is van) és következetlen, hiányos. A dátum autográf, de csak az egyik lapon szerepel. A kéziratcsomó egy kék-fehér regiszteres füzetbe volt becsúsztatva, de a füzetben olvasható szövegek tónusa, témája, megformáltsága elüt a jelen iratcsomóban olvasható jegyzetekétől, így feltételes összetartozásuk minden bizonnyal nem tükröz tudatos szerzői szándékot. A füzet azonosítója: Q470353
Az iratcsomó jelzettel ellátott egyetlen lapja A parancs: korrektúrához anyagok című mappába volt becsúsztatva, ám ez feltehetően nem tükröz szerzői szándékot, az anyag mozgatásakor, rendezésekor kerülhetett oda. Ezt jelzi az is, hogy a Szegedi Hajnóczy Péter Hagyatékgondozó Műhely által adott jelzet nem illeszkedik az iratgyűjtő fragmentumainak jelzeteihez. Az iratgyűjtő azonosítója: Q350207